****

**Інфармацыйны ліст**

**Навукова-практычны семінар “Шляхамі маладнякоўцаў”**

Запрашаем прыняць удзел у **навукова-практычным семінары “Шляхамі маладнякоўцаў”**, прысвечаным **135-годдзю Змітрака Бядулі і 120-годдзю Міхася Зарэцкага**, які адбудзецца **27 студзеня 2021 года ў Нацыянальнай бібліятэцы Беларусі**.

Плануецца абмеркаванне наступных пытанняў:

* Жыццё і творчая спадчына Змітрака Бядулі і Міхася Зарэцкага
* Роля і значэнне творчасці пісьменнікаў у станаўленні беларускай літаратуры 1920–1930-х гг.
* Літаратурнае аб’яднанне “Маладняк”
* Вынікі дзейнасці двух гадоў працы сумеснага праекта “На хвалі часу, у плыні жыцця” (2019–2023)

Для ўдзелу ў семінары ў якасці дакладчыка ці госця **да 22 студзеня 2021 года** неабходна прайсці [анлайн-рэгістрацыю](https://conference.nlb.by/shljahami_maladnjakoucau/bel/visitors/registration/).

*Пасля правядзення семінара лепшыя тэксты будуць апублікаваны на старонках віртуальных раздзелаў да юбілеяў Змітрака Бядулі і Міхася Зарэцкага ў межах праекта “На хвалі часу, у плыні жыцця”, асобныя артыкулы будуць размешчаны ў электронным выглядзе на старонцы семінара на партале Нацыянальнай бібліятэкі Беларусі, а таксама надрукаваны ў часопісе “Маладосць” у рубрыцы “На хвалі часу, у плыні жыцця” да юбілеяў пісьменнікаў.*

Аргкамітэт пакідае за сабой права адбору матэрыялаў для публікацыі.

Файл з тэкстам даклада неабходна выслаць на электронную пошту **oniki@nlb.by** да **31 студзеня**.

**Патрабаванні да афармлення тэкстаў:**

1. Прозвішча, імя, імя па бацьку (цалкам) аўтара / суаўтараў, поўная назва арганізацыі, горад; назва даклада.

2. Аб’ём даклада не больш за 6 старонак фармату А 4, шрыфт – Times New Roman, кегель – 14, міжрадковы інтэрвал – 1,5 радкі, тып файла – doc або rtf (Microsoft Word).

3. Спіс выкарыстаных крыніц змяшчаецца пасля асноўнага тэксту ў алфавітным парадку. Спасылкі афармляюцца ў квадратных дужках, напрыклад [3, с. 15].

**Арганізатары мерапрыемства:**

Нацыянальная бібліятэка Беларусі

Дзяржаўны музей гісторыі беларускай літаратуры

Беларускі дзяржаўны архіў-музей літаратуры і мастацтва

Выдавецкі дом “Звязда” (часопіс “Маладосць”)

**Дата і час правядзення:** 27 студзеня 2021 г., запланаваны час правядзення – 11.00–14.00.

**!У сувязі з эпідэміялагічнай сітуацыяй удзел у мерапрыемстве магчымы ў вочным і завочным фармаце.**

**Мовы семінара:**

беларуская, руская

Даклад – да 15 хвілін.

**Месца правядзення**:

Нацыянальная бібліятэка Беларусі

Рэспубліка Беларусь, г. Мінск, пр-т. Незалежнасці, 116

На працягу двух гадоў Нацыянальная бібліятэка Беларусі разам з партнёрамі: Дзяржаўным музеем гісторыі беларускай літаратуры, Беларускім дзяржаўным архівам-музеем літаратуры і мастацтва, Выдавецкім домам “Звязда” (часопісам “Маладосць”) – працуе над маштабным рэспубліканскім праектам [“На хвалі часу, у плыні жыцця”](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/?back_url_admin), які прымеркаваны да 100-годдзя Усебеларускага аб’яднання паэтаў і пісьменнікаў “Маладняк”.

За гэты час было створана 6 віртуальных раздзелаў да юбілеяў “маладнякоўцаў”: [Валерыя Маракова](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/316381/), [Адама Бабарэкі](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/317420/), [Уладзіміра Хадыкі](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/341259/), [Уладзіміра Дубоўкі](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/346064/), [Кузьмы Чорнага](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/351386/), [Яна Скрыгана](https://www.nlb.by/by/infarmatsyynyya-resursy/elektronnyya-infarmatsyynyya-resursy/resursy-natsyyanalnay-bibliyateki-belarusi/virtualnyya-praekty-vysta-ki-i-kalektsyi/virtualnyya-praekty-bibliyateki/virtual/na-khvali-chasu-u-plyni-zhytstsya/common/360461/). Для папулярызацыі дзейнасці пісьменнікаў, прэзентацыі раздзелаў ладзіліся імпрэзы, лекцыі, круглыя сталы. Апошняй ініцыятывай, што атрымала шырокі рэзананс, стала правядзенне [анлайн-конкурсу чытальнікаў “О, Беларусь, мая шыпшына!”](https://www.nlb.by/by/events/364970/), да 120-годдзя Уладзіміра Дубоўкі, у якім прынялі ўдзел каля 880 чалавек з усёй Беларусі, а таксама з-за мяжы. Азнаёміцца з конкурснымі працамі можна ў суполцы на фэйсбуку [“О, Беларусь, мая шыпшына!”](https://www.facebook.com/groups/716805165585116/?ref=share) і ў адмыслова створаным [плэй-лісце на платформе YouTube](https://www.youtube.com/playlist?list=PLc9Ao5sjhiI0DXKjHaekM0VB0eke05nMg).

Праца бібліятэкі над праектам “На хвалі часу, у плыні жыцця” працягваецца, рыхтуюцца наступныя раздзелы, прысвечаныя юбілярам 2021 года: Андрэю Александровічу (1906–1963), Змітраку Бядулю (1886–1941), Міхасю Зарэцкаму (1901–1937).

**Кантакты**:

Лаўрык Таццяна Анатольеўна, загадчык інфармацыйна-аналітычнага аддзела

Тэлефон: 8(017) 293 27 19.

Амосава Юлія Уладзіміраўна, галоўны бібліёграф інфармацыйна-аналітычнага аддзела

Тэлефон: 8(017) 293 27 43.

Электронная пошта: **oniki@nlb.by**